'ఫిదా' అందించిన విజయంతో వరుణ్ తేజ్ ఇప్పుడు ఫుల్ హ్యాపీగా ఉన్నాడు. అదే ఉత్సాహంలో అప్పుడే కొత్త చిత్రం మొదటి షెడ్యూల్ పూర్తిచేసేశాడు.'ముకుంద', 'కంచె' వంటి సినిమాలతో మంచి నటుడిగా గుర్తింపు పొందిన వరుణ్ తేజ్.. 'లోఫర్', 'మిస్టర్' చిత్రాలతో ఫ్లాపులనే అందుకున్నాడు. అయితే ఈ మెగా ఫ్యామిలీ హీరోకి కెరీర్లో పెద్ద హిట్ ఇచ్చిన చిత్రం మాత్రం 'ఫిదా'. శేఖర్ కమ్ముల తీసిన ఈ రొమాంటిక్ లవ్ స్టోరీ వరుణ్ తేజ్కి ఫుల్ కాన్ఫిడెన్స్ ఇచ్చింది. దీంతో ఇప్పుడు తన తర్వాతి సినిమాని శరవేగంగా పూర్తిచేస్తున్నాడు ఈ మెగా ప్రిన్స్.'ఫిదా' తర్వాత వరుణ్ తేజ్.. నూతన దర్శకుడు వెంకీ అట్లూరి డైరెక్షన్లో ఓ సినిమా చేస్తున్నాడు. శ్రీ వెంకటేశ్వర సినీ చిత్ర బ్యానర్లో ప్రముఖ నిర్మాత బి.వి.ఎస్.ఎన్. ప్రసాద్ నిర్మిస్తోన్న ఈ చిత్రంలో రాశీ ఖన్నా వరుణ్ సరసన కథానాయికగా నటిస్తోంది. ఇక 'ఫిదా' విడుదలైన తర్వాతే షూటింగ్ మొదలుపెట్టుకున్న ఈ చిత్రం శరవేగంగా మొదటి షెడ్యూల్ పూర్తిచేసుకుంది. ఈ విషయాన్ని హీరోయిన్ రాశీ ఖన్నా  హీరో వరుణ్ తేజ్, డైరెక్టర్ వెంకీ అట్లూరితో తీసుకున్న సెల్ఫీలను ఇన్ స్టాగ్రామ్లో పోస్ట్ చేస్తూ తెలియజేసింది. మొత్తంమీద.. 'ఫిదా' ఇచ్చిన సక్సెస్ ఊపుతో ఉన్న వరుణ్.. ఇప్పుడు ఈ రొమాంటిక్ ఎంటర్ టైనర్ తోనూ మంచి విజయాన్ని అందుకుంటాడేమో చూడాలి.
'fida' andinchina vijayamtho varun tej ippudu ful happiga unnaadu. adhe utsaahamlo appude kotta chitram modati shedule poortichesesaadu.'mukunda', 'kanche' vanti cinimaalatoe manchi natudigaa gurtimpu pondina varun tej.. 'lopher', 'mister' chitraalato flapulane andukunnadu. ayithe ee mega famili heeroki kereerlo pedda hit ichina chitram maatram 'fida'. shekhar kammula teesina ee romantic lav story varun tejki ful confidence ichindi. deentho ippudu tana tarvaati cinimani saravegamgaa poortichestunnaadu ee mega prins.'fida' tarvaata varun tej.. noothana darsakudu venki atluri directionlo oo sinima chestunnadu. shree venkateshwara cinee chitra byaanarlo pramukha nirmaata bi.vi.es.en. prasad nirmistoonna ee chitramlo raashee khanna varun sarasana kathaanaayikagaa natistondi. ika 'fida' vidudalaina tarvate shooting modalupettukunna ee chitram saravegamgaa modati shedule poortichesukundi. ee vishayaanni heroin raashee khanna  heero varun tej, director venki atluritho teesukunna selphilanu in stagramlo post chestu teliyajesindi. mottammeeda.. 'fida' ichina suxes ooputho unna varun.. ippudu ee romantic enter tiner thonuu manchi vijayaanni andukuntademo chudali.